गौर देने वाली बात यह भी है कि केंद्र सरकार ने पहले ही ‘डिजिटल इंडिया’ की परिकल्पना की है। प्रधानमंत्री नरेन्द्र मोदी चाहते हैं कि भारत में ज्यादा से ज्यादा इंटरनेट का इस्तेमाल करें। डिजिटल इंडिया एक ऐसी पहल/कोशिश है जिसके तहत सभी सरकारी विभागों को देश की जनता के साथ सीधे जोड़ने की कोशिश की जा रही है। इसका उद्देश्य यह सुनिश्चित करना है कि बिना कागज के इस्तेमाल के सरकारी सेवाएं इलेक्ट्रॉनिक रूप से जनता तक पहुंच सकें। इस योजना का एक उद्देश्य ग्रामीण इलाकों को हाई स्पीड इंटरनेट के माध्यम से जोड़ना भी है। इंटरनेट का इस्तेमाल तभी हो पाएगा जब लोगों के हाथ में स्मार्ट फोन होंगे। यानी डिजिटल इंडिया के सपने को साकार करने में भी संचार क्रांति योजना बड़ी भूमिका निभाएगी।